CONVOCATÒRIA D'AJUDES COMPLEMENTÀRIES PER A LA REALITZACIÓ D'ACCIONS D'INVESTIGACIÓ A L'EXTERIOR 2009 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1193)
  + [Valencià](/va/acuerdo/1193)






Selector de idioma

Leer

* [Español](/es/acuerdo/1193)
* [Valencià](/va/acuerdo/1193)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES COMPLEMENTÀRIES PER A LA REALITZACIÓ D'ACCIONS D'INVESTIGACIÓ A L'EXTERIOR 2009[Butlletí Oficial Universitat d'Alacant](/ca/Publicacion)
==============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES COMPLEMENTÀRIES PER A LA REALITZACIÓ D'ACCIONS D'INVESTIGACIÓ A L'EXTERIOR 2009

Data d'aprovació
:   03/07/2009

Data de publicació
:   03/07/2009

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1193.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1193)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1193)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES COMPLEMENTÀRIES PER A LA REALITZACIÓ D'ACCIONS D'INVESTIGACIÓ A L'EXTERIOR 2009&url=https://www.boua.ua.es/va/acuerdo/1193)

**Títol:** CONVOCATÒRIA D'AJUDES COMPLEMENTÀRIES PER A LA REALITZACIÓ D'ACCIONS D'INVESTIGACIÓ A L'EXTERIOR 2009

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** divendres, 3 de juliol de 2009

CONVOCATÒRIA D'AJUDES COMPLEMENTÀRIES PER A LA REALITZACIÓ D'ACCIONS D'INVESTIGACIÓ A L'EXTERIOR 2009  
    
    
 BASES DE LA CONVOCATÒRIA   
    
 I. OBJECTE I CONDICIONS  
    
 I.1. Objecte  
    
 Aquesta convocatòria del Vicerectorat d'Investigació, Desenvolupament i Innovació té com a objecte afavorir la internacionalització de la investigació realitzada per grups d'investigació de la Universitat d'Alacant, així com potenciar la imatge exterior de la Universitat en matèria d'investigació de qualitat.  
    
 Per a tal fi, aquestes ajudes estan destinades a complementar la realització de projectes d'investigació finançats per convocatòria pública per un organisme nacional o autonòmic, promovent accions d'investigació que necessàriament hagen de fer-se en instal·lacions, excavacions o localitzacions situades en un altre país de la Unió Europea o associat.  
    
 I.2. Pressupost  
    
 Per a aquesta convocatòria el Vicerectorat d'Investigació, Desenvolupament i Innovació té pressupostat un total de 36.000 euros.  
    
 I.3. Beneficiaris de les ajudes  
    
 Podran ser beneficiaris d'aquestes ajudes els membres del personal docent i investigador de la Universitat d'Alacant pertanyent a un equip d'investigació de la UA que figure com a investigador principal d'un projecte d'investigació vigent l'any 2009 obtingut en convocatòria pública i finançat per un organisme públic estatal o autonòmic.  
    
 El grup d'investigació a què pertanyen els membres de l'equip haurà d'estar donat d'alta en la Universitat d'Alacant amb anterioritat a la publicació d'aquesta convocatòria en el BOUA.  
    
 I.4. Requisits de l'acció complementària a realitzar:  
    
 a)      Les accions d'investigació han de portar-se a terme en instal·lacions, excavacions o localitzacions situades en un altre país de la Unió Europea o associat que per les seues característiques facen impossible la seua realització en instal·lacions de la Universitat d'Alacant o altres centres d'investigació superior ubicats en el territori nacional.  
    
 b)     L'investigador principal i el 80% de l'equip participant en aquesta acció complementària han de formar part de l'equip del projecte nacional o autonòmic que possibilita aquesta sol·licitud i pertànyer a la plantilla del personal docent i investigador de la Universitat d'Alacant.     
    
 c)      Els projectes d'investigació podran ser tant d'investigació bàsica com d'investigació aplicada.  
    
 Cap grup d'investigació de la Universitat d'Alacant podrà tenir assignada més d'una ajuda en aquesta convocatòria.  
    
 I.5. Execució de l'acció complementària  
    
 Les accions complementàries susceptibles d'aquesta ajuda han de realitzar-se al llarg de l'any 2009  
    
 I.6. Dotació de les ajudes  
    
 I.6.1. La dotació màxima per a cada una de les ajudes concedides serà d'un 80% de la quantitat finançada pel projecte estatal o autonòmic, fins a un màxim de 12.000 euros.  
    
 I.6.2. Conceptes susceptibles d'ajuda  
    
 Les ajudes previstes en aquesta convocatòria es destinaran a cobrir les despeses destinades a viatges, allotjament i manutenció del personal docent i investigador de la UA que integre l'equip que ha de desenvolupar l'acció complementària, així com a despeses d'execució que deriven de les especials característiques de l'acció a desenvolupar.  
    
 En cap cas podrà destinar-se l'ajuda per a retribucions als membres de l'equip o contractació de personal.  
    
 I.7. Obligacions del beneficiari   
    
 L'investigador responsable de l'acció complementària que obtinga l'ajuda es compromet a:   
    
 a)      Fer constar l'ajuda rebuda en les publicacions derivades de l'acció.  
    
 b)      Remetre al Vicerectorat d'Investigació, Desenvolupament i Innovació en un termini màxim de 3 mesos des de la finalització de l'acció complementària, un informe final (segons model publicat en la pàgina web del Vicerectorat) en el qual conste una memòria amb els resultats obtinguts, còpia de les publicacions resultants (enviades o publicades) , si escau, i la justificació de la utilització de l'ajuda rebuda d'acord amb el pressupost inclòs en la sol·licitud i concedit (llistats de gestió econòmica).   
    
 I.8. Incompliment  
    
 L'incompliment total o parcial dels requisits i obligacions establides en aquestes bases i la resta de normes aplicables podrà donar lloc a la revocació de l'ajuda concedida parcialment o totalment i l'obligació de reintegrar la quantia que s'establisca en funció dels criteris aplicables i els interessos de demora corresponents.  
    
    
 II. INSTRUCCIÓ, RESOLUCIÓ I PUBLICACIÓ DE LES AJUDES  
    
 II.1. Instrucció  
    
 El Vicerectorat d'Investigació, Desenvolupament i Innovació serà el responsable d'establir els procediments adequats i donarà les instruccions necessàries per a la tramitació i gestió de la convocatòria.  
    
 II.2. Presentació de sol·licituds i documentació   
    
 II.2.1. Les sol·licituds d'ajudes per a aquesta convocatòria hauran d'omplir-se en el model oficial que establirà el Vicerectorat d'Investigació, Desenvolupament i Innovació. El formulari de sol·licitud i els models normalitzats de la documentació que ha d'adjuntar-se en format digital estaran disponibles en la web del Vicerectorat d'Investigació, Desenvolupament i Innovació.  
    
 II.2.2. El formulari de sol·licitud ha de presentar-se en format paper en el Registre General de la Universitat d'Alacant, i haurà d'anar acompanyat d'un CD que inclourà tota la documentació que ha d'adjuntar-se en format digital segons s'especifica en el punt II.2.4. Opcionalment, la documentació en format digital podrà enviar-se per correu electrònic a  
 [narumcw@md.jg](mailto:llmzmck@hn.mx).  
    
 II.2.3. El termini per a la presentació de sol·licituds començarà a comptar a partir de l'endemà de la publicació d'aquesta convocatòria en el BOUA i acabarà el 15 de setembre del 2009.   
    
 II.2.4. Els documents que hauran de presentar-se en format digital són els següents:  
    
 a)      Formulari de sol·licitud amb la memòria de l'acció complementària en format DOC, RTF o PDF, en el qual es farà constar els apartats següents:   
 1)      Objectius concrets i interès de l'acció complementària.  
 2)      Accions no cobertes en el projecte nacional o autonòmic.  
 3)      Experiència de l'equip en el tema objecte del projecte   
 4)      Pressupost detallat del projecte, que en cap cas podrà ser superior a la dotació establida en aquesta convocatòria.  
    
 b)      Currículum de l'investigador principal i de cada un dels membres de l'equip segons model de la Comissió Interministerial de Ciència i Tecnologia en format DOC, RTF o PDF.   
    
 No seran considerades les sol·licituds que no s'ajusten a la documentació sol·licitada.   
    
 II.2.5. Si la documentació aportada fóra incompleta o presentara errors esmenables, es requerirà al sol·licitant perquè, en el termini màxim de 10 dies hàbils, esmene la falta o acompanye els documents necessaris, amb l’advertència que, si no ho fera, se’l tindrà per desistit en la sol·licitud.  
    
             II.2.6. Els membres de l'equip de treball només podran presentar o estar inclosos en una sol·licitud d'acció complementària. La seua participació en dues o més sol·licituds invalidarà totes les presentades.  
    
 II.3. Resolució, notificació i publicació de les ajudes  
    
 II.3.1. El procés de selecció dels projectes es durà a terme en concurrència competitiva en un procediment únic d'avaluació dels mèrits a la vista de la documentació aportada en les sol·licituds.  
    
 II.3.2. La resolució de la concessió d'ajudes es realitzarà en el termini màxim de 30 dies hàbils següents a la recepció de les sol·licituds per una comissió composta pel Vicerector d'Investigació, Desenvolupament i Innovació, el director del Secretariat d'Investigació i el director del Secretariat d'Internacionalització i Transferència de Tecnologia. La resolució de concessió de les ajudes es publicarà en la pàgina web del Vicerectorat d'Investigació, Desenvolupament i Innovació.  
    
             II.3.3. Criteris d'avaluació  
    
 Per a l'avaluació de les accions d'investigació s'aplicaran els següents criteris i barem:   
    
 a)      Interès, oportunitat i originalitat de l'acció, 5 punts  
 b)      Trajectòria científica o tècnica de l'investigador principal, fins a 2 punts.  
 c)      Trajectòria científica o tècnica de l'equip de treball, fins a 2 punts.  
 d)      Pressupost, fins a 1 punt.  
    
             II.3.4. Recursos  
    
 Contra la resolució de concessió de les ajudes d’aquesta convocatòria es podrà interposar recurs potestatiu de reposició en el termini de 10 dies.  
    
 II.4. Característiques del desenvolupament de l'ajuda  
    
 II.4.1. Les renúncies a l'ajuda hauran de ser comunicades pel sol·licitant en un termini màxim de 15 dies a partir de la publicació de la resolució en la pàgina web del Vicerectorat d'Investigació, Desenvolupament i Innovació; en cas contrari s'entendrà que l'ajuda és acceptada.  
    
 II.4.2. Les ajudes es tramitaran una vegada finalitze el termini establit per a la renúncia, per mitjà de l'obertura d'una clau pressupostària i traspàs de la quantitat concedida al departament o institut universitari a què estiga adscrit l'investigador principal del projecte d'investigació emergent.  
    
 II.4.3. En acabar el període d'execució del projecte, les quantitats que hagen pogut quedar com a romanents o sense justificació hauran de reintegrar-se al Vicerectorat d'Investigació, Desenvolupament i Innovació.  
    
 II.5. Règim d'incompatibilitats  
    
 La percepció d'una ajuda d'aquesta convocatòria és incompatible amb altres beques o ajudes finançades amb fons públics o privats per a la mateixa finalitat, però no és incompatible amb les ajudes per a grups d'investigació per compliment d'objectius del Vicerectorat d'Investigació, Desenvolupament i Innovació de la Universitat d'Alacant.  
    
    
 Alacant, 3 de juliol de 2009  
    
 EL VICERECTOR D’INVESTIGACIÓ, DESENVOLUPAMENT I INNOVACIÓ  
    
 Manuel Palomar Sanz





[Carretera Sant Vicent del Raspeig s/n  
03479 Sant Vicent del Raspeig - Alacant  
 Tel. 70 092 1020 - Fax 26 820 4232](https://www.google.es/maps/@07.222207,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12579&trk=tyah&trkInfo=tarId%6L4230482718149%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)